Gexus 129. — DERMATODES. 397 
7. D. /EnvceiNosvs. Chevrolat. 
Oblongo-ovatus , niger, supra squamositate fusca tectus setulisque bre- 
vibus concoloribus adspersus; thorace evidenter tuberculato ; elytris 
parum convexis , remote punctato-striatis , punctis striarum oblongis, 
interstitiis equalibus, convexis, squamulis viridi-nitidis plagiatim 
variegatis , corpore subtus sub-argenteo-squamoso. 
Patria : insula Java. A Dom. C#evroLat ad describendum amice 
communicatus. 
Statura omnino Dermatodis pagani sed dimidio fere major, 
thorace evidenter tuberculato, colore indumenti alio, ab illo bene 
distinctus. Caput porrectum, crassum , supra fere planum, inter 
oculos obsolete impressum, tenue punctatum, squamulis fusco- 
cinereis dense tectum , oculi semi-globosi , nigro-brunnei , rostrum 
capite nonnihil longius, crassum, angulatum, basi striga transversa 
a capite distinctum , supra fere planum, punctulatum , dense fusco- 
cinereo-squamulosum, apice triangulariter emarginatum. Antenne 
breves, nigra, cinereo-squamose et setos® , clava breviter ovata, 
atro-holosericea. Thorax latitudine parum brevior, antice trunca- 
tus, lateribus parum ampliatus, basi leviter bi-sinuatus, supra 
minus convexus, confertim evidenter rugoso-tuberculatus, niger, 
supra squamositate densa fusco-cinerea tectus, subtus lete viridi- 
argenteo-squamosus. Scutellum parvum , rotundatum , piceum , 
parce squamulosum. Elytra antice singulatim nonnihil rotundato- 
producta, thoracis basi dimidio latiora, humeris rotundatis , vix 
elevatis; pone humeros ultra medium nonnihil ampliata, posterius 
attenuafa, apice ipso conjunctim acuminata , thorace plus triplo 
longiora , supra parum convexa , postice declivia, remote punctato- 
striata, punctis striarum oblongis, angustis, interstitiis omnibus 
zqualibus, convexis; nigra, squamositate fusca versus latera 
pallidiore dense obsita , dorso plagiatim late viridi-argenteo varie- 
gata apice squamulis nonnullis ejusdem coloris adspersa , setulis 
brevissimis fuscis parce obsita. Corpus subtus obsolete punctatum, 
dense sub-argenteo-squamosum , latera pectoris anguste viridi- 
argenteo-squamosa. Pedes validi, nigri, dense sub-argenteo-squa- 
mosi et setosi, tibiis anterioribus apicem versus nonnihil arcuatis. 
Ban. 
Vor. V. — Pars secunda. 5 
1 
